नेपाली सिनेमा पहाडबाट मधेश झरेको छ । मधेश आन्दोलन र पहिचानको राजनीतिको एउटा किस्सा हो यो । कैंयन फिल्म मधेशी भूगोलमा सुट भैरहेका छन् भने कतिपय छायांकन तयारीमा छन् । लामो समयदेखि पर्दामा मनोवैज्ञानिक कब्जा जमाइरहेको पहाड विस्तारै हट्दैछ । बरु, अब हिमाल र मधेशको सौन्दर्य पोतिँदैछ । जातिय कन्टेन्टका फिल्म धमाधम बनिरहेका छन् र पात्र एवं चरित्रमा आदिवासी सौन्दर्यको निर्माण उक्लँदो छ । दयाहाङ राई उक्त प्रवृत्तिका एक पात्र हुन् ।
